નવી દિલ્હી: વડા પ્રધાન નરેન્દ્ર મોદીની ત્રણ દિવસીય રશિયા યાત્રા પહેલાં સંરક્ષણ મંત્રાલયે આજે એક મહત્ત્વના સંરક્ષણ ખરીદી સોદાને લીલી ઝંડી આપી છે. સંરક્ષણ પ્રધાન મનોહર પારિકરની અધ્યક્ષતાવાળી સંરક્ષણ ખરીદી પરિષદે રશિયા પાસેથી એરસ્પેસની સુરક્ષા સુનિશ્ચિત કરતી એસ-૪૦૦ મિસાઈલ સિસ્ટમ ખરીદવાને મંજૂરી આપી છે. અત્રે ઉલ્લેખનીય છે કે ૨૩ ડિસેમ્બરે મોદી રશિયા જવા રવાના થશે. મોદીની રશિયા યાત્રા દરમિયાન મહત્ત્વના સંરક્ષણ કરારો પર હસ્તાક્ષર થવાની સંભાવના છે.